
Mbi raportin e monitorimit të Ministrisë së Zhvillimit Urban 
për vitin 2015

[bookmark: _Toc391223360]MISIONI
Ministria e Zhvillimit Urban dhe Turizmit, ka si mision të saj hartimin dhe zbatimin e politikave që synojnë modernizimin dhe zbatimin e kuadrit ligjor në fushën e planifikimit dhe zhvillimit urban, strehimit, legalizimit e integrimit të ndërtimeve informale.

1. Karakteristikat kryesore të shpenzimeve
Ministria e Zhvillimit Urban për vitin 2015, administroi dhe menaxhoi fondet publike sipas tre programeve të miratuara, e konkretisht:

1. Planifikimi, menaxhimi dhe administrimi
2. Planifikimi Urban dhe Strehimi 
3. Zhvillimi i Turizmit

Nëpërmjet Aktit Normativ nr.1, programi “Zhvillimi i Turizmit” iku nga fusha e përgjegjësisë së kësaj ministrie, megjithatë deri në korrik 2015 ky program pati një realizim prej rreth 65.7 milionë lekë të shpenzimeve korente, në këtë ministri.

Sipas të dhënave të Sistemit Financiar Informatik të Qeverisë, plani me ndryshime i buxhetit për vitin 2015 dhe realizimi i shpenzimeve faktike të buxhetit, sipas programeve të MZHU paraqitet si më poshtë, në mijë lekë:       

Shpenzimet korente

	NR.
	Emërtimi i Programit
	Plani përfundimtar
	Fakti 2015
	Përqindja  e realizimit 

	1
	Planifikim, menaxhim dhe administrim
	167,091
	157,017
	94.0

	2
	Planifikim Urban dhe Strehimi
	1,182,373
	1,173,699
	99.3

	3
	Zhvillimi i Turizmit
	65,713
	65,713
	100.0

	TOTALI korente
	1,415,177
	1,396,430
	98.7



Burimi: Ministria e Financave (2016)

Shpenzimet kapitale

	NR.
	Emërtimi i Programit
	Plani përfundimtar
	Fakti 2015
	Përqindja  e realizimit 

	1
	Planifikim, menaxhim dhe administrim
	59,225
	58,914
	99.5

	2
	Planifikim Urban dhe Strehimi
	1,026,476
	972,268
	94.7

	3
	Zhvillimi i Turizmit
	0
	0
	 

	TOTALI investime
	1,085,701
	1,031,182
	95.0



Burimi: Ministria e Financave (2016)

Shpenzimet totale

	NR.
	Emërtimi i Programit
	Plani përfundimtar
	Fakti 2015
	Përqindja  e realizimit 

	1
	Planifikim, menaxhim dhe administrim
	226,316
	215,931
	95.4

	2
	Planifikim Urban dhe Strehimi
	2,208,848
	2,145,967
	97.2

	3
	Zhvillimi i Turizmit
	65,713
	65,713
	100.0

	TOTALI
	2,500,877
	2,427,611
	97.1


Burimi: Ministria e Financave (2016)


2. Performanca dhe statusi i produkteve të programeve. 
Në programin “Planifikimi, menaxhimi dhe administrimi” që përfaqëson 9.0 për qind të totalit të planit me ndryshime të MZHU, shpenzimet faktike për vitin 2015, sipas zërave kryesorë, janë realizuar si më poshtë : 
· Shpenzime korente	94.0 për qind
· Shpenzime kapitale 	99.5 për qind
· Gjithsej		95.4 për qind
Në këtë program janë parashikuar 4 produkte, 3 nga të cilat janë realizuar plotësisht, ndërsa “godinë e rikonstruktuar” nuk u realizua. Mosrealizimi i ka ardhur si pasojë e rialokimit të fondit në të tjera projekte.

Në programin “Planifikimi Urban dhe Strehimi” që përfaqëson 88.4 për qind të totalit të planit me ndryshime të MZHU, shpenzimet faktike për vitin 2015, sipas zërave kryesorë, janë realizuar si më poshtë : 
· Shpenzime korente	99.3 për qind 
· Shpenzime kapitale 	94.7 për qind
· Gjithsej		97.2 për qind
Në këtë program janë parashikuar 18 produkte, 12 nga të cilat për periudhën raportohet të jenë realizuar plotësisht, 6 produkte janë realizuar pjesërisht. 
Sa i përket realizimit të investimeve në këtë program ka një ecuri të kënaqshme për të gjitha projektet në përgjithësi, por edhe për projekte me impakt social siç janë; “Përmirësimi i kushteve të komunitetit rom” ku kanë përfituar drejtëpërdrejtë 192 familje, projekti “Banesa sociale” (Ndërtimi i banesave sociale me qera për bashkinë Durrës) i realizuar  rreth 94.7 për qind; Rehabilitimi i banesave në bashkëpronësi me 15 apartamente të rehabilituar në Korçë dhe 18 apartamente të rehabilituar në Lushnjë.

Në programin “Zhvillimi i Turizmit” që përfaqëson 2.6 për qind të totalit të planit të MZHU, shpenzimet faktike për vitin 2015, sipas zërave kryesorë, janë realizuar si më poshtë : 
· Shpenzime korente	100 për qind
· Shpenzime kapitale 	     0 për qind
· Gjithsej		100 për qind
Raportimi për ecurinë dhe produktet e këtij programi ka kaluar tek MZHETTS.


3. Komente të tjera
Realizimi si i shpenzimeve korente ashtu edhe shpenzimeve kapitale për Ministrinë e Zhvillimit Urban është i lartë.
Referuar të dhënave të Raportit të monitorimit të Ministrisë së Zhvillimit Urban, vërejmë se ka vend për përmirësim në përcaktimin e emërtesave të produkteve.
Raporti i monitorimit të MZHU paraqitet i plotë, me një relacion shoqërues të detajuar me të dhëna për çdo program, nënprogram dhe projekt investimesh.
Plani me ndryshime i raportuar nga MZHU në raportin e monitorimit dhe realizimi faktik përputhet plotësisht me të dhënat e nxjerra nga SIFQ.

Për të dhëna më të detajuara, raporti i monitorimit të vitit 2015 për Ministrinë e Zhvillimit Urban, gjendet në site-in: 

http://www.zhvillimiurban.gov.al/al/raportime/monitorimi-i-buxhetit/monitorimi-i-buxhetit-2015

